ভয়াৱহ অস্থিৰতা বিৰাজ কৰা দ্বীপৰাষ্ট্ৰ শ্ৰীলংকাত প্ৰতিবাদকাৰীৰ ওপৰত এতিয়া দেখামাত্ৰেই গুলীচালনাৰ নিৰ্দেশ জাৰি কৰা হৈছে।
দেশজুৰি তীব্ৰ প্ৰতিবাদৰ সময়ত দ্বীপৰাষ্ট্ৰ খনত মাৰাত্মক হিংসাই জোকাৰি গৈছে।
প্ৰতিৰক্ষা মন্ত্ৰালয়ে জাৰি কৰা এক বিবৃতি অনুসৰি "ৰাজহুৱা সম্পত্তি ধ্বংস কৰা বা জীৱনৰ ক্ষতি কৰা যিকোনো লোকক লক্ষ্য কৰি গুলী চালনা কৰিবলৈ নিৰ্দেশ দিয়া হৈছে"।
উল্লেখ্য যে দেশজুৰি চৰকাৰ বিৰোধী প্ৰতিবাদ তুংগত থকাৰ মাজতে সোমবাৰে দেশখনৰ প্ৰধানমন্ত্ৰী মহিন্দা ৰাজপাক্ষেই পদত্যাগ কৰিছিল।
ইফালে শান্তিপূৰ্ণভাৱে প্ৰতিবাদ কৰি থকা প্ৰতিবাদকাৰীসকলক চৰকাৰী সমৰ্থকসকলে আক্ৰমণ কৰাৰ পিছতে দেশখনত পৰিস্থিতি হিংসাত্মক হৈ পৰে।
চৰকাৰী সমৰ্থক সকলৰ আক্ৰমণৰ পিছতে জনতাই শাসক-দলৰ ৰাজনীতিবিদসকলৰ ঘৰ জ্বলাই দিয়াৰ লগতে শাৰীৰিক আক্ৰমণো কৰে।
হিংসাত্মক প্ৰতিবাদৰ মাজতে মঙলবাৰে দেশখনত আঠজন লোকৰ মৃত্যু হৈছে বুলি আৰক্ষীৰ সূত্ৰই প্ৰকাশ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
